CELEX: 62017CN0110
Language: hu
Date: 2017-03-03 00:00:00
Title: C-110/17. sz. ügy: 2017. március 3-án benyújtott kereset – Európai Bizottság kontra Belga Királyság

18.4.2017   
            
            
               HU
            
            
               Az Európai Unió Hivatalos Lapja
            
            
               C 121/19
            
         2017. március 3-án benyújtott kereset – Európai Bizottság kontra Belga Királyság
   (C-110/17. sz. ügy)
   (2017/C 121/27)
   Az eljárás nyelve: francia
   
      Felek
   
   
      Felperes: Európai Bizottság (képviselők: W. Roels és N. Gossement meghatalmazottak)
   
      Alperes: Belga Királyság
   
      Kereseti kérelmek
   
   Az Európai Bizottság azt kéri a Bíróságtól, hogy:
   
               —
            
            
               állapítsa meg, hogy a Belga Királyság, mivel olyan rendelkezéseket tartott hatályban, amelyek értelmében bérbe nem adott vagy akár szakmai célra nem használó magánszemélyek részére, akár magáncélú használatra magánszemélyek részére rendelkezésre bocsátó jogi személyek részére bérbe adott ingatlanokból származó jövedelem becslésére vonatkozóan a belföldön fekvő vagyontárgyak tekintetében az adóalapot a telekkönyvi érték, a külföldön fekvő vagyontárgyak vonatkozásában pedig a tényleges érték alapján állapítják meg, nem teljesítette az Európai Unió működéséről szóló szerződés 63. cikkéből és az Európai Gazdasági Térségről szóló megállapodás 40. cikkéből eredő kötelezettségeit, és
            
         
               —
            
            
               a Belga Királyságot kötelezze a költségek viselésére.
            
         
      Jogalapok és fontosabb érvek
   
   A Bizottság úgy véli, hogy Belgium nem teljesítette az EUMSZ 63. cikkből és az EGT-megállapodás 40. cikkéből eredő kötelezettségeit.
   Utalva a Belgium által a kötelezettségszegés megszüntetésére irányuló kísérletekre, a Bizottság úgy véli, hogy bizonyított a kötelezettségszegésnek az indokolással ellátott véleményben foglalt két hónapos határidő lejárta időpontjában, vagyis 2012. március 26-én való fennállása.